ΓΡΑΠΤΗ ΕΡΩΤΗΣΗ E-3929/00

υποβολή: Batrice Patrie (PSE) προς την Επιτροπή

(13 Δεκεμβρίου 2000)

Θέμα: Μη διατροφική χρήση γεωργικών προϊόντων

Η ανάπτυξη των μη διατροφικών χρήσεων των ανανεώσιμων γεωργικών προϊόντων παρουσιάζει σήμερα τεράστιες δυνατότητες για την ΕΕ. Τούτο θα επέτρεπε να μειωθούν αμέσως οι εκπομπές διοξειδίου του άνθρακα, να μειωθεί η εξάρτησή μας από το πετρέλαιο και να περιορισθεί το ευρωπαϊκό έλλειμμα σε φυτικές πρωτεΐνες. Θα επέτρεπε ιδίως να αντικατασταθούν τεράστιες ποσότητες ρυπογόνων προϊόντων ορυκτής προέλευσης από προϊόντα φυτικής προέλευσης (λιπαντικά, διαλυτικά, μελάνια, βιοκαύσιμα, παρασιτοκτόνα κλπ.), που έχουν το πλεονέκτημα να είναι βιοδιασπώμενα, μη τοξικά και ανανεώσιμα.

Πρέπει όμως να διαπιστωθεί ότι η Ατζέντα 2000 αγνόησε τον τομέα αυτό. Επιπλέον, αν και η Επιτροπή έχει ήδη αναλάβει πρωτοβουλίες προκειμένου να αναπτυχθούν οι μη διατροφικές χρήσεις των ανανεωσίμων πόρων, δενφίσταται για τους τελευταίους μία συνολική στρατηγική και ένας συντονισμός μεταξύ των διαφόρων γενικών διευθύνσεων.

Η Επιτροπή των Περιφερειών, σε γνωμοδότησή της 2000/C226/06, καθώς και σημαντικός αριθμός οικονομικών και κοινωνικών παραγόντων του κλάδου των ανανεωσίμων πόρων, ζήτησαν πρόσφατα από την Επιτροπή να δημιουργήσει το ταχύτερο στο πλαίσιο τωνπηρεσιών της, μία task-force του μη διατροφικού τομέα γεγονός που θα επέτρεπε μία στρατηγική εποπτεία του φακέλου και την άσκηση μιας συνεπούς πολιτικής.

Με ποιο τρόποπολογίζει η Επιτροπή να ανταποκριθεί στο κοινό αυτό αίτημα της Επιτροπής Περιφερειών και των παραγόντων του σχετικού τομέα; Προτίθεται η Επιτροπή να δημιουργήσει αυτήν την task-force βραχυπρόθεσμα ή μεσοπρόθεσμα; Οι αρμόδιεςπηρεσίες μελετούν σήμερα προτάσεις ρύθμισης για τις μη διατροφικές χρήσεις των προϊόντων φυτικής προέλευσης;

Απάντηση του κ. Fischler εξ ονόματος της Επιτροπής

(7 Φεβρουαρίου 2001)

Η Επιτροπή δεν θεωρεί επί του παρόντος ότι είναι απαραίτητη και χρήσιμη η δημιουργία ειδικής ομάδας εργασίας για τον μη διατροφικό τομέα. Πράγματι, στο πλαίσιο της σύμβασης των Ηνωμένων Εθνών για την αλλαγή του κλίματος, το πρωτόκολλο του Kyoto που έχειπογραφεί τον Δεκέμβριο 1997, ορίζει ότι πρέπει να πραγματοποιηθεί πρόοδος μέχρι το 2005 όσον αφορά τη μείωση των εκπομπών διοξειδίου του άνθρακα που συμβάλουν στο φαινόμενο του θερμοκηπίου σε όλους τους τομείς της οικονομίας. Προς το σκοπό αυτό, η Κοινότητα ανέλαβε να μειώσει κατά 8 % το επίπεδο των εκπομπών σε σχέση με το επίπεδο του 1990 για την περίοδο 2008-2012.

Για την εκπλήρωση τωνποχρεώσεών της, η Επιτροπή ενέκρινε το ευρωπαϊκό πρόγραμμα για την αλλαγή του κλίματος μέσω της ανακοίνωσής της για τις πολιτικές και τα μέτρα για τη μείωση των εκπομπών αερίων θερμοκηπίου(1). Η Επιτροπή προβλέπει στην ανακοίνωσή της τη δημιουργία Θεματικών ομάδων εργασίας για όλους τους τομείς προτεραιότητας της οικονομίας. Στο πλαίσιο αυτό, έχει ήδη δημιουργηθεί ειδική ομάδα για τη γεωργία καθώς και μία άλλη ομάδα για τον τομέα των δασών. Οι εν λόγω ομάδες εργασίας θα αποτελούνται από αντιπροσώπους του συνόλου των σχετικών τομέων, δηλαδή από την Επιτροπή, τους εμπειρογνώμονες των κρατών μελών, τους αντιπροσώπους της βιομηχανίας, τις επαγγελματικές οργανώσεις. Θα ασχοληθούν με τους τομείς ανανεώσιμων πηγών ενέργειας και συνεπώς τις μη διατροφικές χρήσεις γεωργικών προϊόντων.

Ο στόχος των εν λόγω ομάδων είναι η αναγνώριση και η ανάπτυξη των σημαντικότερων στοιχείων στις διάφορες κοινοτικές πολιτικές που είναι αναγκαίες για τηνλοποίηση του πρωτοκόλλου του Kyoto. Τα αποτελέσματα των εργασιών των θεματικών ομάδων μπορεί να αποτελέσουν τη βάση συγκεκριμένων προτάσεων της Επιτροπής στις διάφορες πολιτικές. Οι προτάσεις μπορεί να περιλαμβάνουν προσαρμογές και τροποποιήσεις της κοινοτικής νομοθεσίας με στόχο τη μείωση των εκπομπών αερίων θερμοκηπίου.

Επιπλέον, με τη δημιουργία μόνιμης ομάδας για τις ανανεώσιμες πηγές ενέργειας (1999), η Επιτροπή δημιούργησε πλατφόρμα για τη βιομηχανία, τους παραγωγούς και τις επαγγελματικές οργανώσεις ώστε να ανταλλάσσουν τακτικά πληροφορίες με τιςπηρεσίες της Επιτροπής.

Τα αποτελέσματα του Προγράμματος Δράσης 2000 αποτελούν ακόμη ένα σημαντικό βήμα για την ευθυγράμμιση των τιμών των γεωργικών πρώτωνλών με το επίπεδο των τιμών της παγκόσμιας αγοράς. Κατά τον τρόπο αυτό, όσον αφορά την προσφορά οι γεωργικές πρώτες ύλες, ιδίως τα σιτηρά και οι ελαιούχοι σπόροι είναι διαθέσιμοι σε ανταγωνιστικές τιμές για μη διατροφική χρήση, βλέπε ενεργειακή.

Είναι δύσκολο, στο πλαίσιο της κοινής γεωργικής πολιτικής, να σημειωθεί περαιτέρω πρόοδος δεδομένων τωνφιστάμενων περιορισμών κυρίως στο επίπεδο του Παγκοσμίου Οργανισμού Εμπορίου (ΠΟΕ) και του προϋπολογισμού. Εάν, όσον αφορά την ενεργειακή πολιτική και την περιβαλλοντική πολιτική, η χρήση των γεωργικών πρώτωνλών ως ανανεώσιμη πηγή ενέργειας θεωρείται προτεραιότητα, η απόκλιση μεταξύ των τιμών των μεταποιημένων γεωργικών πρώτωνλών και των τιμών των καυσίμων θα πρέπει να μειωθεί με φορολογικά μέτρα όπως έχει ήδη προτείνει η Επιτροπή (πρόταση Schrivener) η οποία περιλαμβάνεται στην πράσινη βίβλο για την ασφάλεια εφοδιασμού(2).

Επιπλέον, στο Πρόγραμμα Δράσης 2000 επιβεβαιώνεται το ποσοστό αναφοράς του 10 % για την αγρανάπαυση. Το άρθρο 6 παράγραφος 3 του κανονισμού του Συμβουλίου (ΕΚ) αριθ. 1251/1999 της 17ης Μαΐου 1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών(3) επιτρέπει τη χρήση, με την επιφύλαξη της πληρωμής που προβλέπεται από το καθεστώς ενίσχυσης των αροτραίων καλλιεργειών, των γαιών που έχουν τεθεί σε αγρανάπαυση για την παραγωγή πρώτωνλών που προορίζονται για την παρασκευή, στο έδαφος της Κοινότητας, προϊόντων που δεν προορίζονται για κατανάλωση από τον άνθρωπο ή τα ζώα,πό τον όρο ότι εφαρμόζονται αποτελεσματικά συστήματα ελέγχου. Οι λεπτομέρειες εφαρμογής του κανονισμού αυτού καθορίστηκαν στον κανονισμό (ΕΚ) αριθ. 2461/1999 της Επιτροπής(4). Στο πλαίσιο του καθεστώτος αυτού, περίπου 20 % των γαιών που είχαν τεθεί σε αγρανάπαυση χρησιμοποιήθηκαν δηλαδή, περίπου 1 εκατ. εκτάρια. Η βιομηχανία μπόρεσε να επωφεληθεί από την πολύ ανταγωνιστική τιμή των γεωργικών πρώτωνλών για να αναπτύξει νέες αγορές.

Εξάλλου, η κοινοτική στήριξη στην αγροτική ανάπτυξη επιτρέπει επίσης την ενθάρρυνση της μη διατροφικής χρήσης των γεωργικών προϊόντων. Στο πλαίσιο των σχεδίων αγροτικής ανάπτυξης για την περίοδο 2000-2006 που έχουν προετοιμαστεί από τα κράτη μέλη καιποβληθεί στην Επιτροπή για έγκριση, προβλέπονται μέτρα ενίσχυσης για τη χρήση της βιομάζας στο πλαίσιο της ενίσχυσης των επενδύσεων για τις εκμεταλλεύσεις, την μεταποίηση-εμπορία γεωργικών προϊόντων ή την ενθάρρυνση και την ανάπτυξη των αγροτικών περιοχών.

Επιπλέον, στο πλαίσιο των κρατικών ενισχύσεων, η Επιτροπή ενέκρινε συγκεκριμένα μέτρα (ιδίως φορολογικά και κανονιστικά)πέρ της οικονομίας ενέργειας και της προώθησης ανανεώσιμων πηγών ενέργειας. Τα μέτρα αυτά εντάσσονται στο πλαίσιο των κρατικών ενισχύσεων για την προστασία του περιβάλλοντος.

(1) COM(2000) 88 τελικό.

(2) COM(2000) 769 τελικό.

(3) ΕΕ L 160 της 26.6.1999.

(4) Κανονισμός (ΕΚ) αριθ. 2461/1999 της Επιτροπής της 19ης Νοεμβρίου 1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου όσον αφορά τη χρήση των γαιών που βρίσκονταιπό καθεστώς προσωρινής παύσης καλλιέργειας για την παραγωγή πρώτωνλών που χρησιμεύουν στην παρασκευή, εντός της Κοινότητας, προϊόντων τα οποία δεν προορίζονται άμεσα για κατανάλωση από τον άνθρωπο ή τα ζώα ΕΕ L 299 της 20.11.1999.